
1. Laisvoji energija
 
Bet kuri kieta medžiaga - tai pastovus atomų derinys, susidarantis dėl elektronų sąveikos. Kiekviena medžiaga gamtoje egzistuoja (arba stengiasi būti) tokioje būsenoje, kuri esamomis sąlygomis atitinka žemiausią laisvosios energijos lygį, nes tokia būsena termodinamiškai stabiliausia.
 
Laisvoji energija - tai pagrindinis medžiagos būsenos rodiklis - toji galima paversti darbu vidinės energijos dalis, kuri grįžtamai keičiasi, kai medžiaga pereina iš vienos būsenos į kitą, pavyzdžiui, lydosi.
 
Laisvoji energija $F$ yra lygi:
$F = U - TS$
 
čia $U$ - sistemos vidinė energija (tarpmolekulinės bei intramolekulinės sąveikos ir šiluminė energija), $T$ - absoliutinė temperatūra, $S$ - entropija, termodinaminės būsenos funkcija, rodanti energijos mainų kryptį, esant pastoviai temperatūrai, taip pat savaiminių procesų kryptį, $TS$ - surištoji vidinės energijos dalis (atomų vibracijos mazguose ir elektronų šiluminio judesio energija).
 
Keičiantis temperatūrai, taip pat keičiasi ir medžiagos laisvosios energijos lygis, tačiau esant įvairioms būsenoms, nevienodai intensyviai. Tai vaizduojama 1 paveiksle. Kai temperatūra žemesnė už pusiausvyros temperatūrą $T_s$, žemiausią laisvosios energijos lygį atitinka kietoji būsena, todėl esant šiai temperatūrai medžiaga kieta. Temperatūrai pakilus iki pusiausvyrosios $T_s$, medžiaga išlieka pirminėje būsenoje, nes būsenos pakeitimas nesumažintų laisvosios energijos. Tik dar labiau pakilus temperatūrai, laisvosios energijos sumažėja pakankamai, medžiaga pereina į skystąją būseną, t. y. išsilydo, nes šioje temperatūroje mažiausią laisvosios energijos lygį atitinka skystoji būsena. Temperatūrai pakilus aukščiau pusiausvyrosios temperatūros $T_d$, medžiaga pereis į dujinę būseną, t. y. išgaruos. Medžiagoje tarp atomų veikia traukos ($f_1$) ir stūmos ($f_2$) jėgos. Šių jėgų ir jų atstojamosios ($f$) priklausomybė nuo atstumo tarp atomų centrų ($r$) parodyta
 
(Diagram labels):
Laisvoji energija
Garas
Skystas
Kietas
 
2 paveiksle, a. Esant tam tikram atstumui $r_0$, traukos ir stūmos jėgos lygios. Atomams atsitolinant, būtų stipresnės traukos jėgos, o suartėjant - stūmos. Todėl atstumas $r_0$ atitinka pusiausvyros padėtį tarp atomų. 2 paveiksle, b, kuriame parodyta laisvosios energijos priklausomybė nuo atstumo tarp atomų, matoma, kad laisvosios energijos minimumas ($F_0$) atitinka pusiausvyros padėtį $r_0$. Čia dydis $D$ atitinka energiją, reikalingą tarpatominei sąveikai išardyti.
)
 (
Laisvosios energijos sumažėjimas, suartėjus atomams iki pusiausvyros atstumo, aiškinamas tuo, kad tarpatominiėje srityje padidėja elektronų tankis, elektronų posluoksniai persidengia, tuos pačius elektronus pradeda traukti kontaktuojantys atomai.
)
 (
1 pav. Kūno laisvosios energijos
priklausomybė nuo temperatūros
)
 (
2 pav. Tarpmolekulinių jėgų (a) ir tarpmolekulinės sąveikos potencinės energijos (b)
priklausomybė nuo tarpmolekulinio atstumo r
)
 (
2. Amorfinės ir kristalinės medžiagos
Visos gamtoje esančios kietos medžiagos skirstomos į amorfines ir kristalines. Amorfinėmis vadinamos tokios medžiagos, kurių atomai erdvėje išsidėstę chaotiškai, pavyzdžiui, stiklas ar derva. Šias medžiagas galima nagrinėti kaip peraušintą skystį, t. y. medžiagą kurioje tam tikra tvarka išsidėsto tik patys artimiausieji atomai. Išlydytos amorfinės medžiagos aušdamos tam tikroje temperatūroje palaipsniui tirštėja, t. y. klampumas didėja, kol visai sukietėja. Jų aušimo kreivės, rodančios temperatūros kitimą medžiagoje
)
 (
bėgant laikui, yra nuoseklios. Tokia kreivė vaizduojama 3 paveiksle, a. Amorfinių medžiagų savybės bet
kuria kryptimi yra vienodos, todėl šios medžiagos vadinamos izotropinėmis.
Kristalinėmis vadinamos tokios medžiagos, kurių atomai erdvėje išsidėsto tam tikra tvarka, periodiškai
pasikartojančia dideliais nuotoliais visomis kryptimis. Kristalinės medžiagos stingsta, t. y. kristalizuojasi
pastovioje temperatūroje.
)
 (
Tai matoma šios medžiagos aušimo kreivėje (žr. 3 paveikslą, b): atkarpa AB atitinka išlydytos
medžiagos aušimą, taškas B - kristalizacijos pradžią, taškas C - kristalizacijos pabaigą, atkarpa CD -
sukietėjusios kristalinės medžiagos aušimą. Visi realūs metalai yra kristalinės medžiagos. Tačiau labai
staigiai aušinant išlydytą metalų lydinį, ypač kai jo sudėtyje yra apie 20 % nemetalinio komponento,
gaunamas amorfinis metalas, kartais vadinamas metaliniu stiklu.
Mažiausias taisyklingas atomų derinys erdvėje, pasikartojantis kristalinėje medžiagoje bet kuria kryptimi,
vadinamas elementariąja gardele. Gamtoje yra keturiolikos tipų elementariųjų gardelių, dažnai vadinamų
Bravė gardelėmis. Jų skirtingi kampai tarp atomų plokštumų, taip pat ir atstumai tarp atomų įvairiomis
kryptimis. Šie kampai ir atstumai tarp atomų centrų pažymėti elementariosios gardelės scheme, kuri
vaizduojama 4 paveiksle, a. Joje pažymėti tik atomų centrai. Susiliečiantys atomai tokioje gardelėje
vaizduojami 4 paveiksle, b. Pagal parodytus kampus ir atstumus tarp atomų centrų visas Bravė gardeles galima
suskirstyti į septynias grupes (1 lentelė).
)
 (
3 pav. Aušimo kreivės: a – amorfinės medžiagos, b – kristalinės medžiagos
)
 (
4 pav. Elementarioji gardelė: a – kampai ir atstumai tarp atomų centrų, b – atomų išsidėstymas gardelėje
)
 (
1 lentele. Elementų kristalinės sistemos
)
 (
Metaluose dažniausiai sutinkamos trijų tipų elementariosios gardelės: kubinė centruotojo tūrio gardelė, žymima raidėmis KCT (17 metalų: chromo, vanadžio, volframo, molibdeno, geležies kambario temperatūroje ir kt.), kubinė centruotojo paviršiaus gardelė, žymima raidėmis KCP (19 metalų: švino, vario, aukso, nikelio, aliuminio, geležies aukštesnėje temperatūroje ir kt.), heksagoninė tanki gardelė, žymima raidėmis HT (27 metalai: berilio, magnio, cinko, titano kambario temperatūroje ir kt.). Šių gardelių schemos parodytos 5 paveiksle. Jose pažymėti tik susiliečiančių atomų centrai.
Elementariosios gardelės apibūdinamos keliais dydžiais: parametru, koordinaciniu skaičiumi ir tankiu. Kubinės gardelės parametras - tai atstumas tarp atomų centrų kubo kraštinėje. Jis žymimas raide a.
)


 (
Heksagoninė gardelė nusakoma dviem parametrais: a - pagrindo kraštinės ilgiu ir c - prizmės aukščiu.
Rombinėje arba monoklininėje gardelėje tektų nurodyti tris parametrus - a, b, c, nes atstumai tarp atomų
centrų trimis kryptimis yra skirtingi. Daugumos gardelių parametrai yra nuo 0,2 iki 0,6 nm.
)
 (
Koordinacinis skaičius - tai artimiausių nuo bet kurio atomo vienodai nutolusių kaimyninių atomų skaičius. Kuo jis didesnis, tuo didesnę tūrio dalį gardelėje užima atomai ir mažiau lieka tarpatominių ertmių. Kaip artimiausieji atomai išsidėstę nagrinėjamosose gardelėse, parodyta 6 paveiksle. KCT gardelėje tokių atomų yra aštuoni ir todėl koordinacinis skaičius žymimas K8 (raidė K rodo, kad gardelė kubinė). Šioje gardelėje atomai užima 68% tūrio. KCP gardelėje ir HT gardelėje artimiausių atomų yra dvylika. Koordinacinis skaičius atitinkamai žymimas K12 ir H12. Šiose gardelėse atomai užima 74% tūrio.
)
 (
a b c
5 pav. Būdingiausi metalų elementariųjų gardelių tipai: a- kubinė centruotojo tūrio (KCT), b - kubinė centruotojo paviršiaus (KCP), c - heksagoninė tanki (HT)
)
 (
6 pav. Kristalinių gardelių koordinaciniai skaičiai: a - KCT, b - KCP, c - HT
)
 (
Gardelės tankis - tai atomų skaičius, tenkantis vienai gardelei, kai ji susijusi su kitomis gardelėmis.
Pavienės elementariosios gardelės neegzistuoja. Jos įeina į kristalinės gardelės sudėtį, kur turi bendrų atomų
su kaimyninėmis gardelėmis.
)
 (
Kristalinė gardelė - tai taisyklingas elementariųjų gardelių
derinys. Jos schema vaizduojama 7 paveiksle. Čia parodyta aštuonių
kubinių elementariųjų gardelių apimties kristalinės gardelės dalis.
Atomas A atstovauja bet kurį kubinių gardelių viršūnėse esantį atomą.
Jis įeina į visų aštuonių susiliečiančių gardelių sudėtį. Todėl vienai
gardelei tenka tik 1/8 jo dalis. Atomas B išsidėstęs kubinės gardelės
plokštumos centre, o tai būdinga kubinėms centruotojo paviršiaus
gardelėms. Šis atomas įeina į dviejų gretimų gardelių sudėtį. Taigi
vienai KCP gardelei tenka po 1/2 jo dalį. Atomas C yra kubinės
gardelės centre. Tai būdinga kubinei centruotojo tūrio gardelei. Toks
atomas yra tik vienos gardelės sudėtyje. Taigi vienai KCT gardelei
tenka visas vienas atomas.
)
 (
tenka visas vienas atomas.
Pavienę KCP gardelę sudarytų 14 atomų: aštuoni kubo viršūnėse ir šeši plokštumų centruose. Tačiau
KCP gardelei tenka tik 1/8 kiekvieno atomo, esančio kubo viršūnėje, ir 1/2 kiekvieno atomo, esančio
plokštumų centruose. KCP gardelės tankis b randamas taip:
)
 (
7 pav. Kristalinės gardelės tankio
skaičiavimas
)
 (
Atomų dalys, tenkančios vienai kubinei centruotojo paviršiaus gardelei, vaizduojamos 8 paveiksle.
Pavienę KCT gardelę sudarytų 9 atomai: aštuoni kubo viršūnėse ir vienas gardelės centre. Šios gardelės
tankis toks:
)
 (
Pavienę heksagoninę tankią gardelę sudarytų 17 atomų: abiejų šešiakampių pagrindų viršūnėse -12
atomų (kiekvienas įeina į šešių susiliečiančių gardelių sudėtį), pagrindų centruose - du (kiekvienas įeina į
dviejų gretimų gardelių sudėtį) ir viduriniame pjūvyje - trys atomai (esantys tik šios gardelės sudėtyje). Šios
gardelės tankis randamas taip:
)
 (
b = 8 x 1/8 + 1 = 2.
)
 (
b = 12 x 17 6 + 2 x 1/2 + 3 = 2 + 1 + 3 = 6.
)
 (
Kertant kristalines gardeles įvairių krypčių plokštumomis, į
pjūvius patenka nevienodai atomų. Atstumas tarp jų irgi yra nevienodas.
Todėl ir kristalinių gardelių savybės įvairiomis kryptimis yra nevienodos.
Toks savybių nevienodumas vadinamas anizotropija. Realūs metalai yra
susidarę iš daugelio įvairiomis atsitiktinėmis kryptimis išsidėsčiusių
kristalitų, vadinamų metalo grūdeliais, kurių kraštai susilydę. Todėl
savybių atstojamoji bet kuria kryptimi yra vienoda. Šios medžiagos yra
kvaziizotropinės. Susilydžiusių kraštų sritys vadinamos grūdelių ribomis.
Per erdvines kristalines gardeles einančios plokštumos vadinamos
kristalografinėmis plokštumomis. Jų sankirtos, kuriose ir yra atomai,
vadinamos mazgais, o kitos ertmės - tarpmazgiais. Kristalo-grafiniu
)
 (
plokštumų padėčiai erdvėje (gardelėje) žymėti naudojami vadinamieji Milerio indeksai. Jie nustatomi
sutapdinant gardeles su koordinačių ašimis (kubo viršūnė laikoma ašių centru, o trys jo briaunos - ašimis).
Milerio indeksai - tai atvirkštiniai dydžiai tiems, kuriuos kristalografinės plokštumos atkerta ašyse.
Matavimo vienetu laikomi gardelių parametrai: a = 1. Kai kurių plokštumų Milerio indeksai pažymėti 3.9
paveiksle, a. Pirmoji plokštuma (1) yra lygiagreti z ašiai ir ašyse x, y, z atitinkamai atkerta 1/2, 1,∞;
atvirkštiniai dydžiai - 2, 1,0. Šie skaičiai, įrašyti skliaustuose be kabelių, ir yra Milerio indeksai - (2 1 0).
a
)
 (
8 pav. Kristalinės gardelės tankio
vaizdavimas
)
 (
9 pav. Kristalografinių plokštumų (a) ir krypčių (b) žymėjimas Milerio indeksais
)
 (
Tokiu būdu rasti antrosios plokštumos indeksai yra (110). Trečioji plokštuma x, y, z ašyse
atitinkamai atkerta 2, 1, $\infty$; atvirkštiniai dydžiai 1/2, 1, 0. Kadangi Milerio indeksuose trupmenos nerašomos,
tai visi indeksai dauginami iš dviejų: (1/2, 1, 0) x 2 = (1 2 0). Taip visų lygiagrečių pokštumų Milerio
indeksai tie patys, gaunami suprastinus iki sveikų mažiausių skaičių.
Ketvirtoji plokštuma (4) lygiagreti ir x ir z ašims, t. y. su jomis kertasi begalybėje, todėl šios plokštumos
indeksai - (010). Penktoji plokštuma (5) x ašį kerta neigiamoje pusėje, todėl virš šio indekso rašomas minuso
ženklas - ($\bar{2}$ 1 0).
Kai erdvinėse gardelėse reikia nurodyti kryptį, vektoriaus pradžia sutapatinama su ašių centru ir
vektoriaus galo koordinatės rašomos laužtiniuose skliaustuose. Kai kurių krypčių žymėjimas parodytas 9
paveiksle, b. Kai kryptis statmena plokštumai, tai abiejų indeksų skaitinės reikšmės sutampa: [111] $\perp$ (111).
Nagrinėjant plokštumas heksagoninėje gardelėje žymimi keturi indeksai, nes šešiakampės prizmės pagrinde
brėžiamos trys ašys, kas 120°: x, y, u (ašių centru laikomas prizmės pagrindo centras).
)
 (
b = 8 x 1/8 + 6 x 1/2 = 1 + 3 = 4.
)


 (
3. Realių metalų sandara
 
Kasdieninėje praktikoje metalais įprasta vadinti medžiagas, kurioms būdinga tam tikrų savybių, vadinamų metališkosiomis, visuma: blizgesys, elektrinis ir šilumos laidumas, plastiškumas bei kalumas, stiprumas, o dažnai ir didelis savitasis svoris. Tokių požymių gali turėti ir gryni cheminiai elementai, ir sudėtingi jų lydiniai, o kartais ir metalų lydiniai su nemetalais, pavyzdžiui, geležies lydinys su anglimi, vadinamas plienu. Technikoje nurodomos ir kitos metalams būdingos savybės: kristalinė sandara, varžos didėjimas kylant temperatūrai, elektromagnetinių bangų atspindys, termoelektroninė emisija, oksidų baziškumas. Ne visos šios savybės vienodai būdingos įvairiems metalams. Dažnai dėl priemaišų metalas pasidaro trapus, padidėja jo varža.
 
Idealiai grynų metalų nėra. Juose visuomet yra natūralių arba gamybinių priemaišų. Pagal užterštumą priemaišomis metalai skirstomi taip: negryni (medžiagoje yra mažiau kaip 99% pagrindinio metalo), techniškai gryni (99,0...99,9% pagrindinio metalo), chemiškai gryni (99,99...99,999% pagrindinio metalo), ir spektrškai gryni (medžiagoje yra daugiau kaip 99,999% pagrindinio metalo).
 
Metalai yra kristalinės medžiagos, tačiau keičiantis temperatūrai ar slėgiui jų sandara gali keistis. Medžiagos geba egzistuoti keliomis skirtingomis kristalinėmis (arba nekristalinėmis) formomis vadinama polimorfizmu. Pavyzdžiui, kalcito CaCO3 atomai yra išsidėstę rombine gardele, o aragonito CaCO3 - trigonine gardele. Anglies atomai deimante išsidėstę sudėtinga kubine gardele, grafite - heksagonine gardele, o suodžiuose - anglis amorfinė.
 
Elemento polimorfizmas, t. y. savybė keičiantis išorinėmis sąlygomis keisti atomų išdėstymą, vadinama alotropija, o įvairios susidarančios kristalinės formos - alotropinėmis atmainomis, arba modifikacijomis. Jos žymimos graikiškomis raidėmis $\alpha, \beta, \gamma, \delta, \epsilon$, pradedant modifikacija, esančia žemiausioje temperatūroje. Pavyzdžiui, baltasis alavas $\beta$-Sn yra stabilus aukštesnėje kaip 13,2°C temperatūroje. Šios modifikacijos gardelė - tetragoninė. Atšaldžius, ypač žemiau -33°C, gardelė keičiasi į kubinę. Tačiau $\alpha$-Sn modifikacijos tūris 25,6 % didesnis ir todėl virsmo metu alavas subyra į pilkus miltelius.
 
Šių pasikeitimų varomoji jėga yra laisvoji energija, kurios lygis skirtingose alotropinėse atmainose keičiasi skirtingu intensyvumu, priklausomai nuo temperatūros. Tai vaizduojama 10 paveiksle: kai temperatūra yra žemesnė už pusiausvyros $T_s$, tai žemesnį laisvosios energijos lygį atitinka $\alpha$-modifikacija; kai temperatūra pakyla aukščiau $T_s$, - $\beta$-modifikacija. Kadangi medžiaga stengiasi egzistuoti turėdama mažiau laisvosios energijos, tai pakaitinus aukščiau pusiausvyros temperatūros įvyksta alotropinis virsmas $\alpha \rightarrow \beta$. Auštant atomai išsidėsto vėl taip pat kaip anksčiau.
)
 (
Kristalinė gardelė - taisyklingas elementariųjų
gardelių derinys - yra teorinė sąvoka. Visiškai
taisyklingai atomai gali išsidėstyti tik labai nedideliuose
tūriuose. Jau stingstant išlydytam metalui, tuo labiau jį
vėliau deformuojant, taisyklinga sandara iškreipiama.
Realus metalas tai polikristalinis kūnas, sudarytas
iš daugelio smulkių, erdvėje įvairiai orientuotų, ribomis
susilydžiusių netaisyklingos formos kristalų, kurie
vadinami metalo grūdeliais. Tačiau ir atskirų grūdelių
sandara nėra visiškai taisyklinga. Taisyklingos sandaros
nukrypimai (kristalinės sandaros defektai), pagal
matmenis skirstomi į taškinius, linijinius, paviršinius ir
)
 (
mikrotūrinius. Svarbiausi taškiniai kristalinės sandaros netobulumai parodyti plokštuminėje
kristalinės gardelės schemoje (10 paveiksle): 1 - vakansija, 2 -įsiterpęs atomas, 3 - priemaišinis
atomas, 4 - bivakansija.
)
 (
10 pav. Metalo alotropinių atmainų laisvųjų
energijų priklausomybė nuo temperatūros
)
 (
Vakansija - tai toks kristalinės sandaros defektas,
kai kristalinės gardelės mazge nėra atomo ir dėl to iškraipomi
aplinkiniai kristalinės gardelės sluoksniai. Apie vakansija
susidaro įtempių laukas, kuris keičia gardelės laisvosios
energijos lygį. Pasišalinus atomui iš mazgo, į atsiradusią
tuštumą pasislenka kaimyniniai atomai, užimdami 40...50 %
jos tūrio. Šiek tiek pasislenka ir tolesnieji atomai. Taip
gardelė iškreipiama per kelis atomų sluoksnius, pažeidžiamas
sandaros periodiškamas ir pakinta tarpatominiio ryšio jėgos.
Kiekvienoje temperatūroje medžiaga turi tam tikrą
vakansijų kiekį, kuris atitinka termodinaminę pusiausvyrą.
)
 (
Taip varyje, esant kambario temperatūrai, yra viena vakansija tarp 10¹⁹ ... 10¹⁸ atomų, o kai temperatūra
artima lydymosi, - jau tarp 10⁴ ... 10³ atomų (viename cm³ yra apie 10²² atomų). Vakansijų gausėja ne tik
kaitinant, bet ir deformuojant bei apšvitinant didelės energijos dalelėmis.
Atomo išėjimas į kristalo paviršių, palikus vakansiją, vadinamas Šotkio defektu, o perslinkimas t
tarpmazgi, - Frenkelio defektu. Šie atvejai vaizduojami 12 paveiksle.
Vakansijos labai palengvina difuziją - atomų perslinkimą medžiagoje. Jos turi įtakos kai kurioms fizikinėms
savybėms (tankiui, elektriniam laidumui, vidinei trinčiai), taip pat kai kuriems procesams (atkaitinimui
rekristalizacijai, kristalo gryninimui). Kai vakansijų daug, pavyzdžiui apšvitinus, sumažėja metalo
plastiškumas.
Dislokuotųjų, t. y. įsiterpusių tarpmazgyje, atomų metale daug mažiau negu vakansijų, nes jiems
)
 (
atsirasti reikia daug daugiau energijos (2,5...6,1 eV, palyginti su 1,2 eV
vakansijai sudaryti). Tarpmazgyje gali būti ir savas, ir svetimas atomas.
Jų poveikio stiprumas priklauso ir nuo jų dydžio.
Priemaišiniai atomai kristalinėje gardelėje pakeičia pagrindinius.
Kai šie atomai už pagrindinius mažesni, jų įtaka artimesnė vakansijų
įtakai, o kai už juos didesni, tai jie gardelę iškreipia, atomus pastumdami į
šonus.
Vakansijos yra gana paslankios ir įtempimų lauko veikiamos
nesunkiai keičia padėtį gardelėje. Todėl dažnai jos susigrupuoja. Dviejų
)
 (
vakansijų derinys vadinamas bivakansija. Kai vakansijų lygis normalus, jų įtaka mechaninėms savybėms nedidelė.
)
 (
Mechaninėms savybėms didžiausią įtaką turi linijiniai
kristalinės sandaros defektai, vadinami dislokacijomis. Dėl dislokacijų
faktinis metalo stiprumas apie 10²...10³ kartų mažesnis už teorinį
skaičiuojamąjį stiprumą. Dislokacijos atsiranda stingstant išlydytam
metalui, deformuojant jau sukietėjusį metalą, taip pat apdirbant
termiškai. Yra dvi pagrindinės dislokacijų atmainos: tiesinė (arba
kraštinė) ir sraigtinė. Taip pat jos gali būti dalinės bei kombinuotosios.
Kraštinė dislokacija - tai tarp atominių plokštumų įsiterpusios dalinės
plokštumos kraštas. Tokia kraštinė dislokacija (dalinės plokštumos
ABCD apatinis kraštas AB) parodyta 13 paveiksle. Ši dalinė plokštuma
galėjo atsirasti iš dešinės pusės suslegiant viršutinę kristalinės gardelės
dalį (žr. 14 paveikslą). Viršutinė plokštumos 1 dalis per vieną gardelės
periodą pasislinko kairėn, nustumdama viršutinę plokštumos 2 dalį ir
)
 (
12 pav. Frenkelio ir Šotkio
defektų schemos
)
 (
11 pav. Taškiniai kristalinės sandaros defektai:
1 - vakansija, 2 -įsiterpęs atomas, 3 -
priemaišininis atomas, 4 - bivakancija
)
 (
13 pav. Kraštinės dislokacijos (AB)
schema
susijungdama sujos apatine dalimi 2'.
)


 (
Susidarė nauja atomų plokštuma 1-2'.
Naujas plokštumas sudarė ir kitos paslinktos
pusplokštumės: 2-3', 3-4', 4-5'. Dalinė plokštuma 5
liko be apatinės dalies, nes kitos plokštumos (6-6',
7-7', 8-8', 9-9') išliko nepakitusios. Jos apatinis
kraštas AB ir yra vadinamas kraštine dislokacija.
Kai dalinė plokštuma slydimo plokštumą (čia
EFBA) liečia iš viršaus, tai dislokacija laikoma
teigiama, kai iš apačios - neigiama.
Kristalinėje gardelėje apie slydimo
plokštumą susidarė įtempiai: viršuje gniuždymo,
apačioje - tempimo. Gardelės iškreipimo laipsnis
)
 (
nustatomas vadinamuoju Biurgerso vektoriumi. Jis randamas apibraukiant kontūrą apie dislokaciją per
vienodą periodų skaičių (žr. 14 paveikslą). Kai gardelė
neiškreipta (a), tai gaunamas uždaras kontūras, kai
iškreipta (b) ir joje yra dislokacija, kontūras neuždaras. Jį
jungiantis vektorius ir vadinamas Biurgerso vektoriumi.
Šis vektorius statmenas kraštinei dislokacijai, bet
lygiagretus sraigtinei dislokacijai, kuri vaizduojama 15
paveiksle.
B
)
 (
Dislokacijos yra paslankios. Veikiamos įtempių
lauko, jos lengvai pasislenka ir pakeičia vietą. Perslinkimo
mechanizmas labai paprastas: dėl įtempių dislokacijai
gretimos atomų plokštumos apatinė dalis prisijungia prie
dislokacinės dalinės plokštumos, o jos viršutinė dalis lieka
kaip nauja pusplokštumė. Dislokacija tarytum pasislinko
per vieną gardelės periodą. Nauja pusplokštumė, toliau
)
 (
įtempių lauko veikiama, prisijungia gretimos atomų plokštumos apatinę dalį. Dislokacija paslenka dar per
vieną periodą. Šis mechanizmas vaizduojamas 16 paveiksle. Tokiam dislokacijos perslinkimui reikia daug
)
 (
mažiau energijos, negu
taisyklingos gardelės vienai daliai
perstumti. Pastaruoju atveju tenka
iš karto suardyti visų plokštumų
tarpatominius ryšius ties slydimo
plokštuma. Tuo paaiškinama,
kodėl metalą su dislokacijomis
lengviau deformuoti negu metalą
be dislokacijų. Dislokacijų tankio
)
 (
įtaką metalo stiprumui rodo kreivė, vaizduojama 17 paveiksle. Teorinis stiprumas atitinka atvejį (taškas 1),
kai metale nėra dislokacijų. Kryželiu pažymėtas (taškas 2) be dislokacijų išaugintų siūlinių monokristalų
stiprumas. Deja, tokie kristalai labai maži - kelių milimetrų ilgio ir kelių dešimtųjų milimetro dalių storio.
Atkaitintame metale (taškas 3), dislokacijų tankis $10^6...10^8\text{ cm}/\text{cm}^3$. Tokį metalą lengviausia deformuoti, t.
y. jo stiprumas minimalus. Šaltai deformuojant (4), dislokacijų tankis metale padidėja iki $10^{11}... 10^{12}\text{ cm}^{-2}$. Taip
pagausėjus dislokacijų, jų paslankumas mažėja, nes jos pradeda vienos kitas blokuoti. Metalą kristalinėje
gardelėje sunkiau deformuoti; t. y. šaltai deformuoto
)
 (
14 pav. Uždaras kontūras neiškreiptoje kristalinėje
gardelėje (a) ir Biurgerso vektorius iškreiptoje kristalinėje
gardelėje (b)
)
 (
15 pav. Sraigtinės dislokacijos schema
)
 (
16 pav. Dislokijos perslinkimas kristalinėje gardelėje
)
 (
17 pav. Dislokacijos persislinkimas
kristalinėje gardelėje
)
 (
metalo stiprumas didėja. Kai dislokacijų tankis dar padidėja, tai jų sankaupos sudaro pirminius plyšius, dėl kurių detalės suyra.
 
Nuo dislokacijų priklauso ne tik metalo stiprumas bei plastiškumas, bet ir įvairių pasikeitimų eiga metalus apdirbant termiškai. Išilgai dislokacijų lengviau vyksta difuzija, tačiau jose lengviau kaupiasi priemaišiniai atomai, sudarydami vadinamąjį Kotrelo debesį, kuris mažina dislokacijų paslankumą ir kartu didina metalo stiprumą.
 
Dislokacijos - tai nedideli vidinių įtempių medžiagoje centrai, sukaupę daug tampriosios energijos. Todėl dislokacijos dažnai yra ir sandaros pasikeitimų užuomazgos. Dislokacijos kristalinėje gardelėje sukuria įtempių laukus, dėl kurių jos perslenka medžiagoje. Vienoje slydimo plokštumoje esančios teigiama ir neigiama dislokacijos gali pasinaikinti. Būdamos skirtingose slydimo plokštumose, jos stengiasi išsidėstyti viena virš kitos, sudarydamos dislokacijų sienelę,
)
 (
kuri jau yra paviršinis defektas, dažnai skiriantis kristalito mozaikinius blokus - atskiras kristalito dalis, kurių
kristalografinių plokštumų išsidėstymas skiriasi ne didesniu kaip 4° kampu. Todėl šios mozaikinių blokų
(fragmentų)ribos vadinamos mažakampėmis. Jų storis nedidelis - keli atomų sluoksniai.
)
 (
Prie paviršinių defektų
priskiriami ir vadinamieji klojimo
defektai, atsirandantys, kai vienoje
kristalografinėje plokštumoje
trūksta grupės atomų ir aplinkinių
atomų plokštumų tam tikra dalis
susiglaudžia. Šių paviršinių
defektų schemos vaizduojamos 18
paveiksle.
)
 (
Didžiausią reikšmę realaus metalo savybėms turintis paviršinis defektas - tai plačiakampės grūdelių ribos. Faktiškai tai dislokacijų ir kitų kristalinės sandaros netobulumų sankaupos, kurių storis siekia nuo 1 nm iki 5 nm, t. y. nuo kelių iki keliasdešimt atomų sluoksnių. Per grūdelių ribas difuzija vyksta daug sparčiau negu per pačius grūdelius. Todėl grūdelių ribose prasideda daugelis su difuzija susijusių sandaros pasikeitimų. Šiose ribose kaupiasi priemaišiniai atomai. Kartais tai padidina bendrą metalo trapumą ir gali sumažinti atsparumą korozijai. Grūdelių ribomis gali vykti tarpkristalinė korozija, nes pačių grūdelių ir jų ribų cheminė sudėtis gali skirtis. Kuo smulkesni grūdeliai, tuo didesnė tūrio dalis metale tenka grūdelių riboms, tuo didesnė metalo takumo riba, smūginis tąsumas, mažesnis pavojus trapiai suirti. Todėl grūdelių ribos yra svarbus metalo struktūros elementas.
Grūdelių ribų sandara netaisyklinga, tačiau ne amorfinė. Jas sudaro taisyklingos sandaros mikrotūriai, apsupti vakansinių sistemų. Kartais šie tūriai - tai dislokacijų branduoliai, užimantys tuo didesnę tūrio dalį, kuo didesniu kampu skiriasi kontaktuojančių grūdelių kristalografinių plokštumų išsidėstymas. Grūdelių ribos polikristalininame metale gali perslinkti. Tuo aiškinamas grūdelių augimas, rekristalizaciniai reiškiniai metale.
Trimačiai defektai - poros, plyšiai - didesni visomis kryptimis. Todėl jie priskiriami makrodefektams ir kalbant apie kristalinės sandaros defektus nenagrinėjami. Vakansijų sankaupos priskirtinos prie taškinių netobulumų.
 
4. Deformuoto metalo sandara ir savybės
Deformavimas - tai gaminio formos ir matmenų pakeitimas jį veikiant pridėtomis jėgomis. Deformacijų gali atsirasti ir dėl kitų priežasčių: nuosavos masės jėgų, netolygiai kaitinant bei aušinant arba keičiantis vidinei sandarai.
Yra dvi pagrindinės deformacijos rūšys: tamprioji, arba grįžtamoji, ir plastinė, arba liekamoji. Tamprioji - tai tokia deformacija, kai jėgų veikiamas metalas keičia savo formą ir matmenis, tačiau, jėgoms
)
 (
18 pav. Paviršiniai defektai: a - mažakampės mozaikinių blokų ribos, b - klojimo defektai
)


 (
nustojus veikti, matmenys ir forma vėl tampa tokie, kokie buvo. Vykstant šiai deform...ijai, kristalineje
gardelėje šiek tiek pasislenka atomai, išsitempia tarpatominiai ryšiai, padidėja vidinė energija. Todėl šiek
tiek pasikeičia ir tampriai deformuoto metalo savybės. Tačiau deformacijai išnykus, jos atgaunamos.
Plastinė - tai tokia deformacija, kai jėgų veikiamos atomų grupės pasislenka didesniais atstumais ir
nustojus šioms jėgoms veikti į pirmykštę padėtį negrįžta. Metalinio kūno matmenys ir forma lieka pasikeitę.
Pirminis plastinės deformacijos elementas - tai grupės atomų paslinkimas. Kad atomų grupė galėtų perslinkti
idealiame monokristale, t. y. kristale be kristalinės sandaros defektų, reikia didelių įtempių (apytikriai 16%
šlyties modulio reikšmės), nes iš karto reikia pertraukti tarpatominius ryšius visoje slydimo plokštumoje.
Realiame kristale yra dislokacijų, todėl atomai paslenka palaipsniui, vienu metu keisdami atominius ryšius
tik vienoje eileje. Toks dislokacijos paslinkimas vaizduojamas 16 paveiksle. Jam pakanka daug mažesnių
įtempių. Dislokacijų paslinkimas nesusijęs su difuzija, todėl mažai priklauso nuo metalo temperatūros.
)
 (
Realaus kristalo sandara, be dislokacijų turi ir kitų netobulumų, dėl kurių gali keistis dislokacijų slinkimas ir atsirasti naujų dislokacijų. 19 paveiksle vaizduojama Franko-Rido dislokacijų susidarymo šaltinio schema: I - įtempių lauko veikiama dislokacija priartėja prie kliūčių A ir B, II...IV - dislokacija palaipsniui apgaubia kliūtį, V - dislokacinė kilpa atsiskiria nuo kliūties, VI - dislokacinė liekana atsiduria pirminėje padėtyje ir, įtempiams veikiant, gali formuoti naują dislokaciją.
 
Kadangi kristale dislokacijų daug (10⁶ ...10⁸ cm/cm3), tai vienu metu gali paslinkti daugiau metalo sluoksnių. Aplink slydimo plokštumą gausėja kristalinės sandaros defektų, kristalinė gardelė vis labiau iškreipiama, tolesnis deformavimas vis sunkėja. Šaltai deformuojamo metalo stiprumas bei kietumas, kartu ir trapumas padidėja. Šis reiškinys vadinamas deformaciniu sukietinimu. Pagrindinė deformacinio sukietinimo priežastis - kristalinės sandaros netobulumų, ir ypač dislokacijų, pagausėjimas šaltai deformuojant metalą. Dislokacijų tankio įtaka metalo stiprumui vaizduojama 17 paveiksle: kai dislokacijų nedaug, metalas lengviau deformuojamas (palyginus su sandara be dislokacijų), t. y. jo stiprumas mažesnis, o kai dislokacijų labai daug (10¹¹...10¹² cm⁻²), jos užsiblokuoja, jų paslankumas mažėja, metalą deformuoti sunkiau, t. y. jis tampa stipresnis.
)
 (
priemaišiniai atomai, 19 pav. Dislokacijų Dislokacijoms perslinkti metale trukdo
išsidėstymo susidarymo Franko- dispersinių dalelių išsiskyrimas, papildomo atomų
Rido šaltinis dėsningumo susidarymas, taip pat mozaikinių blokų ribos,
kuriose dislokacijos kaupiasi. Tokios dislokacijų sankaupos vieno grūdelio ribose, vaizduojamos 20
paveiksle. Dislokacijos pasiskirsto netolygiai. Tačiau kuo didesnė deformacija, tuo mažesni mikrorūriai su
normalesniu dislokacijų tankiu.
Monokristalo deformacija gali vykti dviem būdais: plastiniais slydžiais ir dvilinkiais. Šių
deformacijų mechanizmų schemos parodytos 21 paveiksle: a - monokristalo slydis prasideda plokštumoje,
kurioje gausiausia atomų ir kurioje jam mažiausias pasipriešinimas, b - kiti slydžiai vyksta vis kitose
plokštumose, nes aplink pirmųjų slydžių plokštumas gardelė išsikreipė ir aplinkinis metalas sustiprėjo. Taip
palaipsniui plastiniai slydžiai apima visą kristalo tūrį. Dvilinkio schema vaizduojama 3.21 paveiksle, c.
Paslenkant dislokacijoms, kristalo dalis persitvarko į likusiai daliai simetrišką padėtį. Todėl šios dalys kartais
vadinamos dvyniais. Deformacija dvilinkiais vyksta esant didesnėms deformacijoms ir žemesnėje
temperatūroje, dažniausiai metaluose, kurių gardelės tankis didelis (K12 arba H12).
Realus metalai yra polikristaliniai kūnai, kurių grūdeliai erdvėje orientuoti ivariai. Todėl lengviausio
deformavimo kryptys nesutampa ir deformuojant susidaro papildomų įtempimų. Grūdeliai deformavimo
)
 (
jėgų veikiami, ne tik tįsta, bet ir palaipsniui pasisuka taip, kad
lengviausio deformavimo kryptys sutaptų su deformavimo kryptimi.
Todėl skirtingų grūdelių kristalografinių plokštumų išsidėstymo kryptys
suartėja. Tai vadinama tekstūriškumu.
)
 (
20 pav. Dislokacijų sankaupos grūdelio
mozaikinių blokų ribose
)
 (
21 pav. Plastinė deformacija: a - pirminis atomų
perslinkimas, b daugiaplokštuminiai perslinkimai, c -
deformacija dvilinkiu
)
 (
22 pav. Pluoštinės struktūros ir tekstūros susidarymas
plastiškai deformuojant: a - iki deformavimo, b - po
deformavimo
)
 (
Tekstūros susidarymo schema vaizduojama 22 paveiksle. Kadangi kristalinės gardelės savybės visomis kryptimis nevienodos, taip yra ir su tekstū-ruoto metalo savybėmis. Šaltai deformuotas metalas tampa anizotropiškas. Anizotropiškumo laipsnis priklauso: nuo tekstūriškumo laipsnio, t. y. nuo deformacijos laipsnio.
 
Visus šaltai deformuoto metalo sandaros pasikeitimus galima suskirstyti į tris grupes: 1 - pluoštiškumą - grūdelių ištìsimą deformavimo kryptimi, 2 - tekstūriškumą - atskirų grūdelių kristalografinių plokštumų krypties suvienodėjimą, ir 3 - submikroskopinius sandaros pasikeitimus - kristalinės sandaros netobulumų pagausėjimą.
 
Didėjant įtempimams, deformacijos didėja netolygiai. 23 paveiksle vaizduojama deformacijos dydžio priklausomybė nuo įtempimų dydžio monokristale (1 kreivė) ir polikristaliniame kūne (2 kreivė).
)
 (
Deformacijų didėjimą monokristale galima suskirstyti
į tris etapus: I - lengvas plastinis paslinkimas vienos krypties
slydimo plokštumose, II - plastiniai slydžiai keliomis
kryptimis susikryžiuojant ir užsiblokuojant dislokacijoms,
išryškėjant deformaciniam sukietinimui, III - didelių įtempimų
sukeliamas skersinis dislokacijų perslinkimas. Šie etapai
būdingi KPC gardelę turintiems metalams. Polikristaliniame
kūne perėjimas iš vieno etapo į kitą neryškus.
Šaltai deformuojamo metalo kietumas bei stiprumas
didėja, o plastiškumas mažėja. Kuo didesnė deformacija, tuo
didesnis deformacinio sukietinimo efektas, nors sparčiausiai jis
didėja pradinėje deformavimo stadijoje. Atkaitinto vario
tempimo stiprumo riba - 220 MPa, o santykinis ištįsimas – 50
%. Deformavus 10 %, stiprumo riba pasiekia 270 MPa,
)
 (
ištisimas – 38 %, deformavus 30 % - 320 MPa ir 15 %, o deformavus 90 % - 450 MPa ir 3 %. Duraliuminio D1 (aliuminio lydinio su 4,3 % -Cu; 0,6 % Mg; 0,6 % Mn) savybių kitimo priklausomybė nuo deformacijos laipsnio vaizduojama 24 paveiksle.
)
 (
23 pav. {tempimų {taka deformacijų augimui: 1 -
monokristale, 2 - polikristaliniame kūne, (I -
vienakrypčiai slydžiai, II -{vairiakrypčiai slydžiai
užsiblokuojant dislokacijoms, III - skersiniai
slydžiai)
)
 (
Deformacinis sukietinimas yra pageidautinas reiškinys ir gali būti taikomas kai reikalinga stipresnė medžiaga, pavyzdžiui, armatūrinė viela. Šaltasis deformavimas dažnai yra vienintelis būdas daugeliui spalvotųjų metalų lydinių sustiprinti. Tačiau kai metalą reikia toliau deformuoti, pavyzdžiui, tempiant vielą pro filjerę, arba apdirbant pjovimo būdu, deformacinis sukietinimas nepageidaujamas.
Pirmuoju atveju traukiama viela gali sutrūkinėti, o antruoju - reikia didesnių pjovimo jėgų, sparčiau dyla įrankis, mažėja apdirbimo našumas.
Kietumui bei stiprumui sumažinti ir plastiškumui grąžinti šaltai deformuotas metalas pakaitinamas. Šis procesas vadinamas rekristalizaciniu atkaitinimu.
Šaltas plastinis deformavimas metalą ne tik sukietina, bet
)
 (
keičia ir kitas jo savybes. Didėjant deformacijai didėja metalo varža, ferromagnetikų koercityvinės jėgos,
tačiau mažėja šilumos laidumas, magnetinė skvarbą, taip pat ir atsparumas korozijai. Šios savybės, kaip ir
)
 (
24 pav. Duraliuminio mechaninių savybių
priklausomybė nuo deformacijos laipsnio
)


 (
mechaninės, ryškiausiai keičiasi, kai deformacijos nedidelės, vėliau jos stabilizuojasi. Matuodami elektrinių arba magnetinių savybių pasikeitimo lygį, galime spręsti apie deformavimo lygį. Metalą deformuojant aukštoje temperatūroje ($T > 0,4\text{-} T_{\text{lyd}}, K$), išvengiama liekamojo deformacinio sukietinimo.
 
5. Rekristalizacija
 
Šaltai deformuojamas metalas paima $5 \dots 10\ \%$ deformavimui sunaudojamos energijos (likusi energija virsta šiluma). Todėl jo struktūra nestabili. Joje gausu kristalinės sandaros netobulumų, dėl kurių tampriai iškreipiamos elementariosios gardelės. Metalo grūdeliuose ir tarp jų susidaro sudėtingas daugiakryptis įtempių laukas. Kambario temperatūroje atomai nepaslankūs, difuzija nevykta, todėl tokia metastabili struktūra gali išlikti ilgai. Tačiau bet kuris atsitiktinis, iš visų pusių įtempių veikiamas atomas gali truputį pasislinkti į šiek tiek pusiausvyresnę padėtį. Atsiranda galimybė pasislinkti ir gretimiems atomams ir dėl to tamprieji įtempiai gali persiskirstyti visame mikrotūryje. Toks savaiminis įtempių sumažėjimas vadinamas *relaksacija*.
 
Ryškesni atomų persitvarkymai, padedantys grįžti į stabilią būseną, galimi tik suteikus jiems aktivacinės energijos, t. y. pakaitinus. Pagal įkaitinimo temperatūrą ir sandaros persitvarkymus skiriamos dvi iškreiptos struktūros stabilėjimo stadijos: *atsistatymas* ir *rekristalizacija*.
 
**Atsistatymas** - tai savaiminis šaltai deformuoto metalo kristalinės sandaros netobulumų tankio ir jų pasiskirstymo pasikeitimas, nesusijęs su grūdelių matmenų ir formos pasikeitimu. Kai temperatūra žemesnė kaip $0,2\text{-} T_{\text{lyd}}, K$, difuziškai persitvarko taškiniai defektai: į grūdelių ribas bei dislokacijas nuteka vakansijos, pasinaikina vakansijos ir įsiterpusio atomo pora, išnyksta vienoje slydimo plokštumoje esančios priešingų ženklų dislokacijos. Šis pirmasis atsistatymo etapas vadinamas *poilsį* Šie sandaros pasikeitimai sumažina tampriosius įtempius, šiek tiek sumažėja takumo riba (apie $10\ \%$), padidėja plastiškumas.
 
Temperatūrai pakilus iki $(0,2\dots0,3)\ T_{\text{lyd}}$, prasideda antrasis atsistatymo etapas - *poligonizacija*. Įtempių veikiamos dislokacijos persigrupuoja, išsidėstydamos sienelėmis. Toks energetiniu požiūriu naudingesnis persigrupavimas sukelia du reiškinius: kristalų fragmentaciją ir daugiakampėjimą (graikų žodis "polygon" reiškia daugiakampį). Šio proceso schema vaizduojama 25 paveiksle.
)
 (
Atskirus grūdelio fragmentus skiria
mažakampės ribos. Pačiuose fragmentuose nėra
dislokacijų pertekliaus. Susidariusi blokinė struktūra
yra gana stabili, o kai deformacijos nedidelės (2–
8 %), ji yra galutinis struktūros stabilėjimo etapas -
rekristalizacija jau nepasireiškia. Poligonizacija
būdinga geležies, aliuminio ir molibdeno lydiniams,
ir beveik nepastebima vario lydiniuose.
Poilsio ir poligonizacijos metu atsistato
pirminės fizikinės savybės, tokios kaip elektros varža
)
 (
arba įmagnetėjimas. Todėl abu šie etapai ir vadinami atsistatymu. Mechaninės savybės atsistato 20...25 %
(tiek sumažėja deformacinio sukietinimo efektas).
Rekristalizacija - tai deformacinio sukietinimo efekto pasinaikinimas, kai kaitinant šaltai
deformuotą metalą iš deformuotų netobulos struktūros grūdelių susidaro nauji smulkus tobulesnės struktūros
(be vidinės sandaros netobulumų pertekliaus), grūdeliai.
Vykstant rekristalizacijai pirminiai grūdeliai neatsistato, o vietoje ištęstų grūdelių susidaro nauji
lygiaašiai. Iš pradžių atsiranda jų užuomazgos. Jos susidaro ten, kur gausiausia dislokacijų ir didžiausias
deformacinis sukietinimas. Kad šios užuomazgos susidarytų toje vietoje turi būti susikocentravusi tamprioji
energija. Todėl rekristalizacija gali vykti tik tada, kai deformacija ne mažesnė už tam tikrą minimalią -
daugeliui metalų 2 ... 8 %.
Atomams persitvarkyti reikalinga terminė aktyvacinė energija. Todėl rekristalizacija prasideda gana
aukštoje temperatūroje, palyginti su lydymosi temperatūra Kelvino skalėje: T<sub>rekr.</sub> ≅ 0,4·T<sub>lyd.</sub>
Sudėtingiems lydiniams ši temperatūra dar aukštesnė (T<sub>rekr</sub> > 0,6 T<sub>lyd</sub>), o techniškai gryniems metalams -
mažesnė (T<sub>rekr</sub> = 0,2 T<sub>lyd</sub>). Tačiau ši temperatūra priklauso ir nuo kitų sąlygų -ji tuo aukštesnė, kuo
mažesnė deformacija, - bet ilgiau kaitinant rekristalizacija gali prasidėti ir žemesnėje temperatūroje.
)
 (
25 pav. Deformuoto kristalo poligonizacijos schema
)
 (
Naujų grūdelių užuomazgos - tai submikroskopinės sritys su minimaliu
taškinių ir linijinių kristalinės sandaros netobulumų tankiu. Jos susidaro, kai
persiskirsto ir iš dalies pasinaikina dislokacijos. Dislokacijos persislenka į šių
submikroskopinių sričių ribas. Tokio persitvarkymo schema vaizduojama 26
paveiksle. Užuomazgomis gali būti ir poligonizacijos fragmentai.
Užuomazgos auga, prisijungdamos naujus atomus iš deformuotosios
grūdelio dalies prie taisyklingos gardelės. Plačiakampės grūdelių ribos
palaipsniui slenka tolyn, kol susiduria su kitomis besiplečiančiomis
užuomazgomis. Nauji grūdeliai palaipsniai užpildo visą deformuoto grūdelio
tūrį. Tuo baigiasi pirmoji rekristalizacijos stadija. Jai būdingas struktūros
susmulkėjimas, dėl kurio padidėja lydinio tąsumas. Pirminės rekristalizacijos
cinio sukietinimo efektas, t. y. stiprumas ir kietumas...
)
 (
metu visiškai išnyksta deformacinio sukietinimo efektas, t. y. atgaunamas plastiškumas, sumažėja kietumas
bei stiprumas. Kaitinamo deformuoto metalo savybių kitimas vaizduojamas 27 paveiksle.
Toliau kylant temperatūrai arba ilgiau išlaikyti įkaitinti grūdeliai pradeda augti. Prasideda antrinė
rekristalizacija, vadinama surenkamąja. Ji vyksta todėl, kad sumažėjus grūdelių ribų daliai, sumažėja
laisvosios energijos. Grūdelių augimo intensyvumas rekristalizacijos metu daugiausia priklauso nuo buvusios
)
 (
deformacijos dydžio ir mažiau - nuo įkaitinimo
temperatūros bei išlaikymo trukmės įkaitus.
Apskritai, kuo didesnė deformacija, tuo
smulkesni susidaro grūdeliai. Ši priklausomybė
vaizduojama 28 paveiksle, a. Schemoje matome,
kad esant nedidelei deformacijai, rekristalizacija
nevyksta ir grūdeliai nesikeičia. Intensyviausiai
jie auga, kai metalas buvo deformuotas 3...8 %.
Deformacija, po kurios rekristalizacijos metu
grūdeliai auga intensyviausiai, vadinama kritine
deformacija rekristalizacijos požiūriu. Grūdelių
augimas dažnai nepageidaujamas, nes
stambiagrūdis metalas ne toks tąsus, mažiau
atsparus nuovargiui. Grūdeliai gana sparčiai auga
ir esant šiek tiek didesnei deformacijai (iki
15...20 %). Todėl technologinis procesas
)
 (
projektuojamas taip, kad paskutinioji deformavimo operacija būtų ne mažesnė kaip 20 %.
Rekristalizacinio atkaitinimo temperatūros įtaka grūdelių dydžiui (28 pav., b), ryškesnė tik tada, kai
ji aukšta. Išlaikymo įkaitus trukmė ryškesnė tik pradiniame rekristalizacinio atkaitinimo etape (28 pav., c),
nes po tam tikro laiko grūdelių dydis stabilizuojasi. Plastiškumo mažėjimas surenkamosios rekristalizacijos
metu matomas ir bendroje rekristalizacinio atkaitinimo schemeje (žr. 27 paveikslą).
Metalo deformavimas temperatūroje žemesnėje už rekristalizacijos pradžios temperatūrą, rekristalizacijos
atžvilgiu, vadinamas šaltuoju apdirbimu spaudimu. Po tokio apdirbimo ryškus deformacinis sukietinimas. Metalą
deformuojant temperatūroje aukštesnėje už rekristalizacijos pradžios temperatūrą, lygiagrečiai su deformaciniu
sukietinimu vyksta ir rekristalizaciniai jį mažinantys reiškiniai. Toks procesas, rekristalizacijos atžvilgiu,
vadinamas karštuoju apdirbimu spaudimu.
)
 (
27 pav. Mechaninių metalo savybių kitimas plastiškai
deformuojant ir rekristalizuojant (A - atsistatymas, R -
rekristalizacija
)
 (
26 pav. Dislokacijų perslinkimo
kryptys kristalite vykstant
rekristalizacijai
)
 (
28 pav. Grūdelių priklausomybė rekristalizuojantis: a - nuo deformacijos laipsnio, b - nuo temperatūros (1 - Al, 2 - Al+1,2 %Zn, 3 - Al+0,6 %Mn, 4 .-Al + O,55 % Fe), c - nuo išlaikymo laiko (Ni)
)


 (
Karštai deformuojamas metalas praktiškai nekietėja. Dažnai karštojo apdirbimo spaudimu homologinė temperatūra, išreikšiama kelvinais santykyje su lydimosi temperatūra, yra 0,7...0,75 $T_{lyd}$.
Šaltojo ir karštojo metalų apdirbimo spaudimu temperatūros ribos, kurios nustatomos atsižvelgiant į metalo rekristalizacijos pradžios temperatūrą, ne visuomet sutampa su kasdieninėje praktikoje taikomais terminais "šaltas" ir "karštas". Geležies lydimosi temperatūra $1539^\circ\text{C}$. Jos rekristalizacijos pradžios temperatūra randama taip: $T_{rekr} = 0,4T_{lyd} = 0,4(1539 + 273) = 725\ \text{K}$, arba $450^\circ\text{C}$. Taigi geležies deformavimas, įkaitinus ją iki $400^\circ\text{C}$, rekristalizacijos požiūriu yra šaltas apdirbimas spaudimu. Švino lydimosi temperatūra $327^\circ\text{C}$. Jo rekristalizacijos pradžios temperatūra $T_{rekr} = 0,4(327+273) = 240\ \text{K}$, arba $-32^\circ\text{C}$. Taip švino deformavimas kambario temperatūroje rekristalizacijos požiūriu yra karštas apdirbimas spaudimu. Kambario temperatūroje deformuojamas švinas nekietėja. Švino lydinių rekristalizacijos temperatūra gali būti aukštesnė. Plieno - geležies lydinio su anglimi (iki 2 %) ir kai kuriais kitais elementais - praktinė rekristalizacinio atkaitinimo temperatūra siekia $680...700\ ^\circ\text{C}$, vario lydinių $450...500\ ^\circ\text{C}$, aliuminio lydinių $300...400\ ^\circ\text{C}$. Praktinė rekristalizacinio atkaitinimo temperatūra yra aukštesnė už minimalią rekristalizacijos pradžios temperatūrą.
Kai metalas daug deformuojamas, jame susidaro tekstūra - visų grūdelių kristalografinių plokštumų kryptys supanašėja. Kai rekristalizacinio atkaitinimo temperatūra neaukšta, tekstūra gali išlikti. Toks metalas yra anizotropiškas - savybės įvairiomis kryptimis nevienodos. Kartais tai pageidautina, pavyzdžiui, elektrotechniniam plienui, kuris taikomas transformatorių šerdims gaminti.
)
 (

